کەجەکە، دەسنیشانش کەردەن: «ئا ڕۆحیەتی یەکێتیی نەتەوەییە، كه‌ بە مدرامانو عەفرینی جە پانیشتو کوردستانی  دروست بیەن فرە گرنگەن.»، جە ڕاسییەنە « مدرامانو عەفرینی کوردش گرد یاۋنا یۆی، پاسەش کەرد  هێزە دێمۆكراتیخوازەکێ پێۋرە هەنگامە بنیان.
ئاخێز جە ۋەراوە بە داگیرکاریی جە سەرتاسەرو جیهان، هێز و مۆراڵی بە مدرامانو عەفرینی بەخشا، هاموەخت ڕۆحیەتی یەکێتی نەتەوەیییش جە پانیشتەنە خوڵقنا، ئانێچ فەرە گرنگەن. گەلەکەما پانیشت بە جۆش و مۆڕاڵی فرە خاوەنداریش جە عەفرین کەرد.»
کەجەکە ئاماژەش پانەیە دان، کە خاوەنداری کەردەکەی ئا ڕاسیەشە سەلەمنان، کە هێرشەکێ سەرو عەفرین، هێرشێنێ پەی سەرو دەستکۆتەکا گرد پارچەکا تەرو کوردستانی. ئاشکرا بی گەلو کوردی، دەوڵەتی تورکیای چوون سەرکێشو دوژمنایەتیی کەردەی کوردی مەۋینون. دروستبیەی ئەی هۆشیاریێچە پەی پاراستەی گرد دەستکووتەکا گەلو کوردی گرنگەن. ئەی هۆشیاریەە ۋەڵتەر جە سەروەختو داگیرکەردەی  کەرکوکی ئما بێ ئاراۋە.»
کەجەکە، بەهمان شێۋە  ستایش و سپاس گوزاری ئاڕاستە و چالاکیەکا هەندارانی پەی عەفرینی مەکەرونە و ماچۆنە، بانە بە هاندەر پەی گەل و شەڕڤانا عەفرینی تا بە ورەی بەرز و باوەڕبەوێبیەی و هێزی زیاتەر ڕووبەڕوو هێرشەکا ڕژێمی تورکی بانەۋە.
